[{"text_idx": "#000002", "text": "Y WefanY Ti\u0302mGwybodaeth i Rieni"}, {"text_idx": "#000004", "text": "so\u0302namlyfraDec 4, 20212 min read"}, {"text_idx": "#000006", "text": "*For English review, please use language toggle switch on website*"}, {"text_idx": "#000007", "text": "Chwilio am lyfr amser stori sy\u2019n mynd i \u2018neud i chi giglo?"}, {"text_idx": "#000008", "text": "Luned a Huw Aaron strike again! Mae\u2019n edrych fel bod y cwpwl yma\u2019n cael blwyddyn a hanner \u2018lenni! Rhwng cyhoeddi dwn im faint o lyfrau a gweld gwasg Broga\u2019n mynd o nerth i nerth, dwi\u2019n siw\u0302r eu bod nhw\u2019n bobl prysur iawn! Ond mae hynny\u2019n beth da iawn i chi a fi achos nhw sy\u2019n gwneud y gwaith, tra ein bod ni, y darllenwyr, yn cael eistedd yn o\u0302l a mwynhau ffrwyth eu llafur."}, {"text_idx": "#000009", "text": "Y tro hwn, maent yn cyhoeddi llyfr i blant ifanc gyda gwasg Y Lolfa. Mae\u2019r unigolyn ar y clawr yn edrych fel sut dwi\u2019n teimlo heddiw (a hithau\u2019n fore Llun) a\u2019r pwnc sydd dan sylw yw un o hoff eiriau pob plentyn - \u201cpam?\u201d"}, {"text_idx": "#000010", "text": "Mi fydd y rheiny ohonoch sy\u2019n deilo a\u0302 phlant yn gyfarwydd iawn gyda\u2019r cwestiwn yma, a dwi\u2019n siw\u0302r bod amryw i riant wedi cael eu gyrru o\u2019u co\u2019 wrth glywed y gair yn cael ei ailadrodd dro ar o\u0302l tro..."}, {"text_idx": "#000011", "text": "Mae\u2019r llyfr ar ffurf penillion bach doniol sy\u2019n odli, o safbwynt y prif gymeriad wrth iddo gwestiynu pam na chaiff o wneud fel y mynnai, fel yfad coca cola neu dormentio ei chwaer fach hefo trychfilod! Ond er yr holl holi ac achwyn \u2018pam na cha \u2018i...?\u2019 yr un yw\u2019r ateb bob tro gan y rhieni \u2013 NA! NO WE\u0302! Tydi bywyd mor annheg - yr hen oedolion diflas na\u2019n sbwylio\u2019r hwyl i gyd ynte!"}, {"text_idx": "#000012", "text": "Wir i chi, chewch chi neb mwy gonest a di-flewyn ar dafod na phlant, ac mi oni\u2019n giglo wrth feddwl am y plentyn bach oedd bron a marw isio dweud bob math o bethau am ben o\u0302l anferth ei fodryb (cyn cael ei stopio gan ei riant!) Dwi\u2019n siw\u0302r bod nifer o rieni hefo profiadau embarassing, lle mae\u2019r plant wedi dweud rhywbeth inappropriate, fel yr adeg \u2018na nesh i \u2018outio\u2019 nain am wneud soup paced a thrio\u2019i basio fo ffwrdd fel sw\u0302p cartref, a hynny o flaen y Gweinidog! Wps!"}, {"text_idx": "#000013", "text": "Mae \u2018na lot o lyfrau lluniau doniol ar gael, ond mae nifer ohonynt yn addasiadau, tra bod rhai gwreiddiol Cymraeg yn brinnach. Dwi fatha broken record, ond maisho mwy o lyfrau ysgafn, doniol, llai serious! Rhain ydi\u2019r llyfra bydd plant yn gofyn am gael eu darllen a\u2019u hail ddarllen dro ar o\u0302l tro."}, {"text_idx": "#000019", "text": "Menter gwirfoddol yw So\u0302n am Lyfra sy\u2019n darparu adolygiadau dwyieithog o lyfrau Cymraeg i blant a phobl ifanc. Bydd hefyd yn cynnig llwyfan i sgyrsiau a thrafodaethau am lyfrau. Rydym yn gweithredu\u2019n gwbl annibynnol ac yn gwerthfawrogi unrhyw roddion all ein helpu i gyflawni'r nodau hyn. Bydd eich rhodd yn help i ni gynnal y gwasanaeth."}, {"text_idx": "#000020", "text": "So\u0302n am Lyfra is a voluntary venture that provides bilingual reviews for Welsh children and young people\u2019s books. It shall also be a platform for conversations and discussions about books. We operate totally independently and we appreciate any donations that help us to achieve our goals. Your kindness will help us maintain the Service."}]